Diari Oficial de la Generalitat Valenciana


Sumari del DOGV 7734, del 04-03-2016 (2016/1452)

Resolució de 23 de febrer de 2016, de la Conselleria d'Habitatge, Obres Públiques, i Vertebració del Territori, per la qual es renunciaa la licitació de número CMAYOR/2015/25/28. Suport a la direcció d'obra «Segregat del projecte de duplicació de l'avinguda de la Ribera-Tram CV-50 a CV-5710. Alzira (València)».
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7734

Data del DOGV
:   04-03-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/1452


Data del document
:   23-02-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * contracte de serveis

Resolució de 23 de febrer de 2016, de la Conselleria d'Habitatge, Obres Públiques, i Vertebració del Territori, per la qual es renunciaa la licitació de número CMAYOR/2015/25/28. Suport a la direcció d'obra «Segregat del projecte de duplicació de l'avinguda de la Ribera-Tram CV-50 a CV-5710. Alzira (València)». [2016/1452]  
Vista la documentació que forma l'expedient i la proposta de data 1 de desembre de 2015 del director general d'Obres Públiques, Transports i Mobilitat en el contracte l'objecte del qual és el suport a la direcció de l'obra Segregat del projecte de duplicació de l'avinguda de la Ribera-Tram CV-50 a CV-5710. Alzira (València), i de conformitat amb els següents antecedents de fet:  
1. En data 29 de maig de 2015 va aprovar el secretari autonòmic d'Infraestructures, Territori i Medi Ambient (per delegació de competències segons resolució de la consellera d'Infraestructures, Territori i Medi Ambient de l'1 d'agost de 2014) l'expedient de contractació de referència, juntament amb la despesa corresponent, i es disposà l'obertura d'un procediment obert per a la seua adjudicació.  
2. En data 18 de juny de 2015 (DOCV 7551) es va publicar la licitació del referit contracte.  
3. En data 15 de juliol de 2015 el cap del Servei d'Infraestructures Públiques manifesta: «donat l'ajornament d'obertura de pliques de l'obra especificada amb l'expedient CMAYOR/2015/25/28/ Suport a la direcció d'obra segregat del projecte de duplicació de l'avinguda de la Ribera. Tram CV-50 a CV-5710. Alzira (València), per coherència se sol·licita l'ajornament de la taula d'obertura de la documentació tècnica, establerta per al dia 15 de juliol de 2015 de l'esmentat expedient».  
  
4. En data 30 de novembre de 2015 emet un informe el cap del Servei de Projectes i Obres en què manifesta: «Les necessitats pressupostàries per a actuacions destinades a millores de seguretat viària i el manteniment dels ferms de les carreteres de titularitat autonòmica ens obliguen a prioritzar aquest tipus d'inversions enfront d'altres d'ampliació de la xarxa viària les dades de demanda de les quals no justifiquen la seua necessitat a curt termini. Considerem suficients aquestes raons d'interés públic per a desistir de moment del present expedient, i possibilitar així l'atenció d'altres de més prioritaris.»  
Sent que l'informe determina per les raons al·ludides que no és procedent la licitació de les obres referides, l'expedient que ens ocupa de suport a la direcció d'obra ja no té cap objecte, per la qual cosa procedeix renunciar a aquest.  
  
Fonaments de dret  
1. L'article 155 del Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic, establix al punt tercer que «només podrà renunciar-se a la celebració d'un contracte per raons d'interés públic justificades com cal en l'expedient. En aquest cas, no podrà promoure's una nova licitació del seu objecte mentres subsistisquen les raons al·legades per a fonamentar la renúncia».  
2. La consellera d'Habitatge, Obres Públiques i Vertebració del Territori és competent per a adoptar la present resolució, de conformitat amb l'article 28 de la Llei 5/1983, de 30 de desembre, del Consell.  
  
Vistos els preceptes legals esmentats i la resta de disposicions de caràcter general i d'aplicació pertinent, resolc:  
  
Primer  
Aprovar la renúncia a la celebració del contracte de suport direcció d'obra «Segregat del projecte de duplicació de l'avinguda de la Ribera-Tram CV-50 a CV-5710. Alzira (València)» pels motius exposats anteriorment.  
  
Segon  
Alliberar el crèdit corresponent.  
  
Contra la present resolució, que posa fi a la via administrativa, podrà interposar-se un recurs potestatiu de reposició davant de la consellera d'Habitatge, Obres Públiques i Vertebració del Territori en el termini d'un mes, comptat des de l'endemà de la notificació, d'acord amb el que estableixen els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Generalitat Valenciana, en el termini de dos mesos comptadors des de l'endemà de la notificació d'aquesta, conformement amb l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que puga interposar-se qualsevol altre recurs que es considere oportú.  
  
València, 23 de febrer de 2016. La consellera d'Habitatge, Obres Públiques i Vertebració del Territori: M.ª José Salvador Rubert.